Ek's Nuut - Brooklyn-Gemeente
Baie welkom b​y ons!
Duxburyweg: 09:30 en 18:30
Adres: Duxburyweg 174, Hillcrest:
Adres: Troyestraat 35, Sunnyside
Adres: Troyestraat 40, Sunnyside
Dialoog: 09:00 vir 09:30
​Adres: 71 Dely weg, Alphen Park
New Life City Church: 9:00 en 18:00 (Engels)
Adres: Reitzstraat 481, Sunnyside
Jesus Christus is Here en Koning van Brooklyn-gemeente ... hierdie kerk behoort aan Hom alleen en Hy alleen regeer oor ons. Hy het jou hierheen gelei om deel te wees van hierdie geloofsgemeenskap. Hy gee gawes. Hy stimuleer tot diens. Hy vertroos en gee nuwe krag. Hy lei ons tot eerbetoon. Baie welkom hier by ons.
Ons in Brooklyn-gemeente wil gehoorsaam wees aan ons roeping na binne en buite. Ons het diep onder die besef gekom dat ons nie hier in Brooklyn-gemeente is ter wille van onsself nie. Ons is geroep om God te eer, Hom en mekaar te dien en dissipels van Jesus te maak ... oral, altyd!
Om aan hierdie roeping gehoorsaam te wees, moet onsvanuit die enkele belydenis leef:
Waarmee ons besig is:
Uit Hom en deur Hom en tot Hom is alle dinge (Romeine 11:36):
Uit Hom is alle dinge ... daarom eer ons Hom.
Deur Hom wat in ons werk, word ons in staat gestel om mekaar en ander te dien.
Tot Hom is alle dinge ... daarom maak ons dissipels van Jesus, wat God eer, ander dien en ander weer dissipels maak.
Mag jy met hierdie belydenis die grootheid van ons Here beleef en met vrymoedigheid dit met ander deel.
Samestelling en funksionering van die gemeente
Die gemeente bestaan uit sowat 890 lidmate waarvan omtrent 580 gesinslidmate en enkellopendes, 160 studente en 150 ouer lidmate is. Die ouer lidmate bly hoofsaaklik in die Residentia Stigting in Troyestraat.
Ons diverse eredienste is inspirerende geleenthede waar ons saam die lewende God en mekaar ontmoet in aanbidding en deur Sy Woord en Gees aangeraak weggaan! Die oggenderedienste by Duxburyweg sowel as by Troyestraat word op ’n meer tradisionele Afrikaanse manier aangebied. Die aanderedienste by Duxburyweg is in Afrikaans en meer eietyds.
Met so baie mense en groot diversiteit in die gemeente is die kleingroepe die geleentheid waar jy opregte verhoudings met ander gelowiges kan smee om sodoende groei en ondersteuning te ervaar.
Daar is reeds ’n groot aantal groepe waarby jy kan inskakel. ’n Lys van kleingroepe en kontakpersone is by die kerkkantoor beskikbaar en verskyn van tyd tot tyd in die nuusbrief (Hart & Hand). Kontak enige van die kontakpersone om deel te word van ’n groep of begin dalk self ’n nuwe groep. Vra ook gerus die predikante vir hulp.
​Ons glo verder dat die Here alle Christene in die bediening wil gebruik en dat almal daarom in die bediening kan staan. Hiervoor is daar baie geleenthede binne ons diensgroepe.
Ek wil graag betrokke raak by die gemeente.
Bekyk ons verskillende bedienings:
Kleuters en Kinders
Jong ouers en Werkendes
Kleuter- en kinderkerk
(Kontakpersoon Marga Koelman)
Die 3 tot 6 jariges word gedurende die erediens begelei
(Kontakpersoon Mathilda du Preez)
Die 7 tot 9 jariges word gedurende die erediens begelei.
Tieners Aksie Brooklyn (TAB)
(Kontakpersoon Danie Eloff)
Tieners kom van tyd tot tyd saam om te kuier en aktuele sake te bespreek
Die bediening van die groot aantal studente en jongwerkendes in ons gemeente is vir ons baie belangrik. Met die Universiteit van Pretoria en ander hoëronderwysinstellings in die omgewing is hier baie studente en verder ook baie jong volwassenes wat hul loopbane in Pretoria begin en by ons tuiskom. Ons help hierdie jongmense om as dissipels van Jesus in opregte verhouding met mekaar deur die Evangelie sin te kan maak van die wêreld waarin hulle lewe. Hierdie lidmate is vir ons baie kosbaar en ons bied baie kuier- en ontspanningsgeleenthede, maar ons gesels ook oor die moeilike vrae van die lewe met ons apologetiek-bediening. Daarom word verskeie aktuele kursusse van tyd tot tyd aangebied. Ons is betrokke by plekke in Pretoria waar hulp en liefde nodig is en groei saam in kleingroepe. Onvoorwaardelike liefde vir mekaar na binne en na buite maak dat ons ’n oop gemeenskap is waarin elkeen sy vrae vrymoedig kan vra, maar waar ons ook in opregtheid mekaar opbou. Ons aand-erediens word ook so ingeklee dat enige jongmens van enige agtergrond tuis kan voel.
Juventus – Diensgroep vir Jongmense
(Kontak Jaco Linde)
Die bediening aan studente en jong werkendes van 18 – 30 staan bekend as Juventus. Ons groei geestelik saam, kuier lekker, reël kampe, uitreike en nog baie ander dinge. As jy ’n student is en ’n goeie gebalanseerde geestelike en sosiale lewe wil hê, is Juventus net die plek! Hou Hart & Hand dop besonderhede van aktiwiteite.
Daar is verskillende kampe waarby studente en ander jongmense betrokke kan raak:
• Visiekamp: 'n kamp wat toerusting bied vir senior studente (Januarie).
• Eerstejaarskamp: inskakeling van eerstejaars (Januarie). Moot Skoolverlaterskamp: studente tree as groepleiers op by hierdie kamp in Julie vir die skoolverlaters van die Partikuliere Sinode Pretoria.
• Lentekamp: Hierdie kamp fokus op toerusting oor ‘n aktuele tema en vind in die Lente plaas.
• Juventuskamp: die kamp fokus op saamkuier en ontspanning by een of ander vakansieoord.
• Interdopperkamp: Gereformeerdes van Gauteng, Noordwes en Vrystaat kuier saam langs die Vaalrivier (ongeveer Augustus).
Senior lidmate - Uitgetree en Afgetree
60 Plussers (Kontakpersoon Niek Wiechers)
Almal wat bietjie vroeër in die vorige eeu gebore is, kuier gereeld saam, besoek interessante plekke en onderneem allerlei projekte.
Susan Strijdom diensgroep (Kontakpersoon Wina Cameron)
Die diensgroep poog om die inwoners van Susan Strijdomtehuis gereeld te besoek. Een Sondag per maand word daar hulp verleen tydens die erediens. Kan jy 'n paar minute per week hiervoor afstaan? Is dit waar die Here jou roep?
Karmel diensgroep (Kontakpersoon Stephanie Henning)
Inwoners van Karmel word deurlopend besoek en hulp word elke Sondag by die Kapel verleen. Inwoners wat nog mobiel is, word na ons gemeentefunksies geneem. Jy kan ook 'n groot verskil aan 'n verswakte of bedlêende lidmaat se lewe maak deur net één besoekie per maand te bring.
Troyestraat diensgroep (Kontakpersoon Hanneke Joubert)
Hierdie diensgroep het ten doel om die gemeenskap van gelowiges in Troyestraat te bevorder deur middel van dienslewering op die volgende terreine:​
Teeskink - Annatjie Jurrius
Begrafnisse - Annatjie Jurrius
Troyestraat-funksies - Hanneke Joubert
Karmel - Stephanie Henning
Verjaarsdae - Ansie Theunissen
Beertjie - Hanneke Joubert
Klereverkopings - Babs Prinsloo
Orrelfonds - Babs Prinsloo
Tuin - Ester Cordier
Vervoer - Word onderling gereël